钦定古今图书集成/历象汇编/乾象典/第028卷 > 山堂考索 > 《总论七政之运行》
## 钦定古今图书集成/历象汇编/乾象典/第028卷 > 山堂考索 > 《总论七政之运行》

“爰自混元之初，七政运行，岁序变易，有象可占，有数
可推，由是《历数》生焉。夫日月星辰，有形而运乎上者
也；四时六气，无形而运乎下者也。一有一无，不相为
侔，然而二者实相检押，以成岁功。盖！日穷于次，月穷
于纪，星回于天，此有形之运于上而成岁者也。五日
为候，三候为气，六气为时，四时为岁，此无形之运于
下而成岁者也。混元之初，日月如合璧，五星如连珠自此运行，迨今未尝复会。如合璧连珠者，何也？盖：七
政之行，迟速不同，故其复会也甚难。日之行天也，一
岁一周；月之行天也，一月一周；岁星之周也，常以十
二年；镇星之周也，以二十八年；荧惑之周也，以二年。
惟太白、辰星附日而行，或速则先日，或迟则后日。迟
而后日，昏见西方，速而先日，晨见东方。要之，周天仅
与日同，故亦岁一周天焉。夫惟七政之行不齐如此，
此其难合也。”世之观汉史者，见其论《太初历》之密，日
月如合璧，五星如连珠，而遂以为五星聚于太初之
元年。殊不知此乃论《太初历》之周密。推原上至于混
元之初，其数之精，无有馀分，故有是言。在《太初》之年，
实未尝如合璧、如连珠也。何以言之？五星之会，常从
镇星，五星之行，镇星最迟，故诸星从之如会。以历考
之，汉高祖之元年，五星聚于东井，盖，鹑首之次也。自
高祖元年至太初元年，凡百有年也，镇星二十八年
而一周。当是之时，镇之周天，盖以三周，而复行半周
有馀，凡八次矣。进在《元枵》之次，“安得有日月如合璧，
五星如连珠，起于《牵牛》之初乎？”